CELEX: 62011TA0563
Language: el
Date: 2013-09-13 00:00:00
Title: Υπόθεση T-563/11: Απόφαση του Γενικού Δικαστηρίου της 13ης Σεπτεμβρίου 2013 — Anbouba κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά της Συρίας — Δέσμευση κεφαλαίων και οικονομικών πόρων — Βάρος αποδείξεως — Πρόδηλη πλάνη περί την εκτίμηση — Δικαιώματα άμυνας — Υποχρέωση αιτιολογήσεως — Ερημοδικία — Αίτηση παρεμβάσεως — Κατάργηση της δίκης)

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/24
            
         Απόφαση του Γενικού Δικαστηρίου της 13ης Σεπτεμβρίου 2013 — Anbouba κατά Συμβουλίου
   (Υπόθεση T-563/11) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά της Συρίας - Δέσμευση κεφαλαίων και οικονομικών πόρων - Βάρος αποδείξεως - Πρόδηλη πλάνη περί την εκτίμηση - Δικαιώματα άμυνας - Υποχρέωση αιτιολογήσεως - Ερημοδικία - Αίτηση παρεμβάσεως - Κατάργηση της δίκης)
   2013/C 313/48
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Issam Anbouba (Homs, Συρία) (εκπρόσωποι: M.-A. Bastin, J.-M. Salva και J.-N. Louis, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης (εκπρόσωποι: αρχικώς R. Liudvinaviciute-Cordeiro και M.-M. Joséphidès, στη συνέχεια R. Liudvinaviciute-Cordeiro και A. Vitro)
   
      Αντικείμενο
   
   Αφενός, αίτημα ακυρώσεως της αποφάσεως 2011/522/ΚΕΠΠΑ του Συμβουλίου, της 2ας Σεπτεμβρίου 2011, για την τροποποίηση της αποφάσεως 2011/273/ΚΕΠΠΑ σχετικά με περιοριστικά μέτρα κατά της Συρίας (ΕΕ L 228, σ. 16), της αποφάσεως 2011/628/ΚΕΠΠΑ του Συμβουλίου, της 23ης Σεπτεμβρίου 2011, για την τροποποίηση της αποφάσεως 2011/273/ΚΕΠΠΑ (ΕΕ L 247, σ. 17), της αποφάσεως 2011/782/ΚΕΠΠΑ του Συμβουλίου, της 1ης Δεκεμβρίου 2011, σχετικά με περιοριστικά μέτρα κατά της Συρίας και για την κατάργηση της αποφάσεως 2011/273 (ΕΕ L 319, σ. 56), του κανονισμού (ΕΕ) 878/2011 του Συμβουλίου, της 2ας Σεπτεμβρίου 2011, για την τροποποίηση του κανονισμού (ΕΕ) 442/2011 σχετικά με περιοριστικά μέτρα λόγω της καταστάσεως στη Συρία (ΕΕ L 228, σ. 1), και του κανονισμού (EE) 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της καταστάσεως στη Συρία και την κατάργηση του κανονισμού 442/2011 (ΕΕ L 16, σ. 1), κατά το μέρος που το όνομα του προσφεύγοντος-ενάγοντος περιλαμβάνεται στον κατάλογο των προσώπων επί των οποίων εφαρμόζονται τα περιοριστικά μέτρα λόγω της καταστάσεως στη Συρία, και, αφετέρου, αίτημα επιδικάσεως αποζημιώσεως για την αποκατάσταση της ζημίας που υπέστη ο προσφεύγων-ενάγων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργείται η δίκη ως προς την αίτηση παρεμβάσεως της Ευρωπαϊκής Επιτροπής.
            
         
               2)
            
            
               Απορρίπτει την προσφυγή-αγωγή.
            
         
               3)
            
            
               Ο Issam Anbouba φέρει τα δικαστικά του έξοδα.
            
         
      (1)  ΕΕ C 25 της 28.1.2012.